ডেঙ্গি রোগীর তাণ্ডবে মরণাপন্ন দুই নার্স।  গুরুতর আহত আরও একজন।  ঘটনাটি ঘটেছে এক নার্সিংহোমে। বুধবার রাতে ওই নার্সিংহোমে ভর্তি হন বর্ধমানের মঙ্গলকোটের বাসিন্দা সুবীর সাহা। তাঁকে ICU-তে পাঠায় কর্তৃপক্ষ। ভোরে তিন নার্স যখন বিশ্রাম নিচ্ছিলেন তখনই ক্ষেপে ওঠেন ওই রোগী। স্যালাইনের স্ট্যান্ড দিয়ে তিন নার্সের ওপর হামলা চালান তিনি।
 ওয়েব ডেস্ক: ডেঙ্গি রোগীর তাণ্ডবে মরণাপন্ন দুই নার্স।  গুরুতর আহত আরও একজন।  ঘটনাটি ঘটেছে এক নার্সিংহোমে। বুধবার রাতে ওই নার্সিংহোমে ভর্তি হন বর্ধমানের মঙ্গলকোটের বাসিন্দা সুবীর সাহা। তাঁকে ICU-তে পাঠায় কর্তৃপক্ষ। ভোরে তিন নার্স যখন বিশ্রাম নিচ্ছিলেন তখনই ক্ষেপে ওঠেন ওই রোগী। স্যালাইনের স্ট্যান্ড দিয়ে তিন নার্সের ওপর হামলা চালান তিনি। স্ট্যান্ডের আঘাতে মার্গারেট মণ্ডলের মাথার খুলি ভেঙে ভিতরে ঢুকে যায়। আর এক নার্স পি ভিক্টোরিয়ার মাথার খুলি ভেঙে বেরিয়ে এসেছে। তৃতীয় নার্স শিপ্রা মণ্ডলের মাথায় ষোলোটি সেলাই পড়েছে। তাঁর হাতের তালুতে এত জোরে আঘাত করেন ওই রোগী, যে আঙুলগুলি ঝুলে গেছে। দুজনেই ভেন্টিলেশনে রয়েছেন। তাঁদের মাথায় অস্ত্রোপচার করা হয়েছে। তবে অস্ত্রোপচার সফল হয়নি বলে হাসপাতাল সূত্রে খবর।